“สศค.” เผยฐานะการคลัง ครึ่งแรกปีงบฯ 63 ขาดดุล 179,171 ลบ. คิดเป็น 1.1% ของ GDP
"สำนักงานเศรษฐกิจการคลัง" เผยฐานะการคลัง ครึ่งแรกปีงบฯ 63 ขาดดุล 179,171 ลบ. คิดเป็น 1.1% ของ GDP
"สำนักงานเศรษฐกิจการคลัง" เผยฐานะการคลัง ครึ่งแรกปีงบฯ 63 ขาดดุล 179,171 ลบ. คิดเป็น 1.1% ของ GDP
13 ก.ค. 2563

สำนักงานเศรษฐกิจการคลัง (สศค.) รายงานฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ในช่วงครึ่งแรกของปีงบประมาณ 2563 (ต.ค.62-มี.ค.63) ภาครัฐบาล (รัฐบาล กองทุน นอกงบประมาณ และองค์กรปกครองส่วนท้องถิ่น) มีรายได้ 1,661,051 ล้านบาท สูงกว่าช่วงเดียวกันของปีที่แล้ว 92,402 ล้านบาท หรือ 5.9%
ส่วนหนึ่งเป็นผลจากการจัดเก็บภาษีสรรพสามิตน้ำมัน ภาษีเบียร์ การนำส่งรายได้ของรัฐวิสาหกิจ และรายได้ของกองทุนนอกงบประมาณที่เพิ่มขึ้นเป็น
สำคัญ
สำหรับรายจ่ายมีจำนวนทั้งสิ้น 1,840,222 ล้านบาท สูงกว่าช่วงเดียวกันของปีที่แล้ว 31,558 ล้านบาท หรือ 1.7%
ทั้งนี้ จากรายได้และรายจ่ายดังกล่าวส่งผลให้ดุลการคลังภาครัฐบาลขาดดุล 179,171 ล้านบาท คิดเป็น 1.1% ของ GDP และดุลการคลังเบื้องต้นของภาครัฐบาล (Primary Balance) ขาดดุล 162,507 ล้านบาท คิดเป็น 1.0% ของ GDP